То можна ўспрымаць усё выкладзенае ніжэй як вельмі асабістую рэкамендацыю. Калі каротка — паслухайце апошні альбом “Дэльфіна” “442”. Вось проста цяпер, пакуль браўзер штохвілінна выкідае мегабайты сканцэнтраванага людскога гора, пакуль адзін чыноўнік просіць прабачэння ў Пуціна, хаця мусіў бы ў бацькоў, а іншы папракае ў “піяры” чалавека, які страціў у полымі трох дзяцей. Адкрыйце стрымінг і паслухайце гэтыя сем трэкаў. Яны больш скажуць вам пра сучасны дзікунскі свет, чым каментары прафесійных плакальшчыкаў у сеціве.